เกาะติดสถานการณ์การแข่งขันกีฬาโอลิมปิคที่กรุงปักกิ่ง
การแข่งขันกีฬาโอลิมปิคที่กรุงปักกิ่ง ผ่านการชิงชัยเหรียญทองไปแล้ว 3 วัน ทัพนักกีฬาจากจีนยังคงครองเจ้าเหรียญทอง โดยคว้ามาแล้ว 9 เหรียญทอ
ทัพนักกีฬาจากจีนนอกจากจะคว้าเหรียญทองมาเป็นอันดับ 1 ในขณะนี้แล้วยังคว้าเหรียญรางวัลรวมเป็นอันดับ 1 อีกด้วย จีนได้มาแล้ว 14 เหรียญ จากเหรียญทอง9 เหรียญ เหรียญเงิน 3 เหรียญ และเหรียญทองแดง 2 เหรียญ ขณะที่เกาหลีใต้ทำเหรียญทองแซงสหรัฐฯ ขึ้นมาอยู่อันดับ 2 ด้วยจำนวนเหรียญทอง 4 เหรียญและเหรียญเงิน 4 เหรียญ ทางด้านสหรัฐตกไปอยู่ที่ 3 ด้วยจำนวนเหรียญทอง 3 เหรียญเหรียญเงิน 4 เหรียญ และเหรียญทองแดง 5 เหรียญ อิตาลีอันดับ 4โดยได้เหรียญทองเท่ากับสหรัฐฯ แต่เหรียญเงินน้อยกว่า 1 เหรียญ ส่วนอันดับ 5เป็นของออสเตรเลีย ได้เหรียญทอง 2 เหรียญ และทองแดง 3 เหรียญ ทีมนักกีฬาไทยยังคงอยู่อันดับ 12 โดยได้1 เหรียญทองจากยกน้ำหนักหญิงรุ่น 53 กิโลกรัมโดยประภาวดี รัตนาธารากุล สำหรับในวันนี้เป็นวันที่ 4ของการชิงชัยเหรียญทองในกีฬาโอลิมปิคที่กรุงปักกิ่ง โดยมีการชิงชัยกันทั้งสิ้น 19 เหรียญทองการแข่งขันว่ายน้ำมีชิงชัยเหรียญทองมากที่สุด 4 เหรียญทอง ในประเภทฟรีสไตล์ 200เมตรและกรรเชียง 100 เมตรชาย ส่วนประเภทหญิงเป็นการแข่งขันว่ายกบ 100เมตรและกรรเชียง 100 เมตร กีฬาทางน้ำอีก1 เหรียญทองเป็นการแข่งขันกระโดดน้ำประเภทแพลทฟอร์ม 10 เมตรหญิง ทางด้านการแข่งขันกีฬาประเภททีมทีมบาสเกตบอลชายของสหรัฐฯ แชมป์เก่า ซึ่งชนะจีนเจ้าภาพมาในนัดแรก จะลงสนามนัดที่ 2พบกับทีมอังโกลาส่วนกีฬาประเภททีมที่มีชิงชัยเหรียญทองและคาดว่าจะดึงดูดผู้ชมได้มาก คือยิมนาสติกประเภททีมชายมีชิงกัน 1 เหรียญทอง และการแข่งขันขี่ม้าประเภทบุคคลและทีมซึ่งมีชิงชัยรวม 2 เหรียญทอง ขณะที่การแข่งขันฟันดาบประเภทเดี่ยวเซเบอร์ชาย1 เหรียญทอง ทีมชาติสหรัฐมีความหวังจากอีวาน ลี นักฟันดาบที่มากด้วยประสบการณ์ ยูโดมีการชิงชัยกัน 2 เหรียญทองในรุ่น63 กิโลกรัมหญิง และ 81 กิโลกรัมชายส่วนการแข่งขันมวยสากลสมัครเล่นวันนี้ สมจิตร จงจอหอ จะขึ้นชกในรุ่นฟลายเวตรอบแรก พบกับ เอ็ดดี้ วาเอนซุเอล่า นักชกจากกัวเตมาลา ขณะที่เราชี วอเรนความหวังเหรียญทองรุ่นนี้ของสหรัฐฯ จะขึ้นชกรอบแรกพบกับนักมวยจากเกาหลีใต้ สำหรับกีฬาประเภทอื่นๆที่มีชิงชัยเหรียญทอง เรือแคนูและคายัคประเภทสลาลอม 2 เหรียญทอง ยิงปืน 2 เหรียญทองประเภทปืนสั้น50 เมตรชาย รายการนี้มีจักกริช พาณิชผาติกรรม ลงแข่งขันในรอบคัดเลือกและยิงปืนเป้าบินดับเบิลแทรปชาย ยกน้ำหนัก 2 เหรียญทองจากรุ่น 63 กิโลกรัมหญิงซึ่งไม่มีนักกีฬาไทยลงแข่งขัน ส่วนรุ่นน้ำหนัก 69 กิโลกรัมชายมีนักกีฬาไทยลงแข่งขัน 1 คน คือสิทธิศักดิ์ ศุภลักษณ์ และมวยปล้ำมีชิงชัย 2เหรียญทองประเภทเกรโกโรมัน ในรุ่น 55 กิโลกรัมและ 60 กิโลกรัมชาย โอลิมปิควันนี้แฟนกีฬาชาวไทยอย่าลืมส่งแรงใจไปเชียร์สมจิตร จงจอหอให้ชนะนักมวยกัวเตมาลาผ่านเข้ารอบ 2 ไปให้ได้ และลุ้นจักกริช พณิชผาติกรรมให้มีเหรียญรางวัลในการแข่งขันปืนสั้น 50 เมตรด้วย